Martin Wagner

Martin Wagner (født 5. november 1885 i Königsberg død 28. mai 1957 i Cambridge (Massachusetts)) var en tysk-amerikansk byplanlegger og arkitekt.

Karriere 
Wagner studerte arkitektur, byplanlegging og nasjonaløkonomi fra 1905 til 1910 ved Technische Hochschule (Berlin-) Charlottenburg og i Dresden. Fra 1918 var han byarkitekt i den daværende byen Schöneberg og fra 1926 byarkitekt i Berlin. 

Wagner planla i 1920-årene deler av de boligområdene i Berlin som i 2008 ble satt på UNESCOs liste over verdensarven under tittelen Modernistiske boligområder i Berlin.

Etter sammenbruddet i byggeindustrien i 1931 og etter et besøk i Sovjetunionen utviklet Wagner planøkonomiske planer for Berlin, som imidlertid ikke ble realisert. Byggeutstillingen i Berlin i 1931 under tittelen Sonne, Luft und Haus für alle (sol, luft og hus for alle) var Wagners siste offentlige arbeid.

I februar 1933 trådte Wagner ut av Berlins kunstakademi i protest mot utelukkelsen av Käthe Kollwitz og Heinrich Mann. Han ble stadig sterkere motarbeidet av nazistene som følge av hans medlemskap i SPD. Sammen med de øvrige sosialdemokratiske medlemmene av planadministrasjonen i Berlin ble han permittert fra sin stilling i 1933.

1935 flyttet den arbeidsløse Wagner til Istanbul og arbeidet i byggeadministrasjonen der, sannsynligvis også i samarbeid med Bruno Taut som også befant seg i Tyrkia på det tidspunktet.

Martin Wagner emigrerte i 1938 til USA og ble amerikansk statsborger fra 1944. 1950 ble han professor i byplanlegging ved Harvard University hvor Walter Gropius var hans assistent.

Referanser

Eksterne lenker 
 
  Martin Wagner i Lexikon der Siemensstadt
 Archivsammlung Martin Wagner i Baukunstarchiv der Berliner Akademie der Künste

Personer fra Königsberg
Tyske arkitekter
Byplanleggere
Arkitekter fra USA
Migranter fra Nazi-Tyskland til USA